પરંતુ, કેરળમાં હમણાં વર્ષાની હેલી પડી અને ભીષણ વરસાદથી રાજ્યના ડઝનેક જીલ્લાઓ પુરગ્રસ્ત થયાં ત્યારે અમુક ઉચ્ચ લેવલના સરકારી અધિકારીઓએ સામાન્ય જનતા માટે જે કામ કર્યું તે ખરેખર દાદ દેવા લાયક છે. ભાવિ અને પોતાની હેતુસિધ્ધી માટે રચ્યાંપચ્યાં રહેનાર વર્તમાન અફસરો માટે આંખ ઉઘાડનાર છે. સોશિયલ મીડિયા દ્વારા આઇએએસ લેવલના ‘ધી બેસ્ટ’ કહી શકાય એવા અધિકારીઓએ કરેલાં કામની તસ્વીરો વાઇરલ થઈ રહી છે અને ચોતરફ લોકો તેમના ઉમદા કાર્યના વખાણ પણ કરી રહ્યાં છે.